కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
India vs Australia 2nd T20: మ్యాక్సీ సిక్స్‌లు.. ఆసీస్‌దే సిరీస్
బెంగళూరు టీ20లో టాస్ ఓడి ముందుగా బ్యాటింగ్ చేసిన భారత్ 4 వికెట్ల నష్టానికి 190 పరుగులు చేసింది. కోహ్లి 38 బంతుల్లోనే 72 పరుగులు బాదగా.. ధోనీ (40), రాహుల్ (42) రాణించారు. కోహ్లి రికార్డుల మోత మోగించాడు.
Samayam Telugu | Updated:
Feb 27, 2019, 10:51PM IST
India vs Australia 2nd T20: మ్యాక్సీ సిక్స్‌లు.. ఆసీస్‌దే సిరీస్
హైలైట్స్
బెంగళూరు టీ20లో టాస్ ఓడి ముందుగా బ్యాటింగ్ చేసిన భారత్ 4 వికెట్ల నష్టానికి 190 పరుగులు చేసింది.
కోహ్లి 38 బంతుల్లోనే 72 పరుగులు బాదగా.. ధోనీ (40), రాహుల్ (42) రాణించారు.
కోహ్లి రికార్డుల మోత మోగించాడు.
బెంగళూరు: భారీ లక్ష్యంతో బరిలో దిగిన ఆస్ట్రేలియా దూకుడుగా ఆట మొదలుపెట్టింది. విజయ్ శంకర్ వేసిన తొలి ఓవర్లో 9 పరుగులు రాబట్టింది. బుమ్రా వేసిన ఇన్నింగ్స్ రెండో ఓవర్లో 4 పరుగులు మాాత్రమే వచ్చాయి. మరుసటి ఓవర్లో సిద్ధార్థ్ కౌల్ స్టోయినిస్ 7(11)ను బౌల్డ్ చేశాడు. దీంతో ఆసీస్ జోరు తగ్గింది. తొలి ఓవర్లో 9 పరుగులు ఇచ్చుకున్న శంకర్.. మలి ఓవర్లో ఫించ్‌(8)ను ఔట్ చేసి సత్తా చాటాడు. 22 పరుగులకే రెండు వికెట్లు కోల్పోయిన ఆసీస్‌ను షార్ట్, మ్యాక్స్‌వెల్ ఆదుకున్నారు. వీరిద్దరూ మూడో వికెట్‌కు 50 పరుగులు జోడించడంతో ఆసీస్ కోలుకుంది. దూకుడుగా ఆడిన వీరిద్దరూ ఆసీస్‌ను లక్ష్యం దిశగా నడిపారు. ఈ దశలో విజయ్ శంకర్ తెలివైన బంతితో షార్ట్ (28 బంతుల్లో 40)ను బోల్తా కొట్టించాడు.
షార్ట్ ఔటైనప్పటికీ మ్యాక్స్‌వెల్ మాత్రం దూకుడు కనబరిచాడు. 28 బంతుల్లోనే హాఫ్ సెంచరీ పూర్తి చేసుకున్నాడు. మ్యాక్సీకి ఇది వరుసగా రెండో హాఫ్ సెంచరీ కావడం విశేషం. షార్ట్ స్థానంలో వచ్చిన హ్యాండ్స్‌కంబ్ మ్యాక్స్‌వెల్‌కు చక్కటి సహకారం అందించాడు. కృనాల్ పాండ్య వేసిన ఇన్నింగ్స్ 15వ ఓవర్లో సిక్స్ కొట్టిన మ్యాక్స్‌వెల్.. చాహల్‌ బౌలింగ్‌లో వరుసగా రెండు సిక్స్‌లు బాదాడు. 17 ఓవర్లలో ఆస్ట్రేలియా 158/3తో నిలిచింది. అదే దూకుడుతో మ్యాక్స్‌వెల్ 50 బంతుల్లోనే సెంచరీ పూర్తి చేశాడు. దీంతో ఆసీస్ సునాయాసంగా గెలుపొంది.
చదవండి: చిన్నస్వామి స్టేడియంలో కోహ్లి రికార్డుల మోత..
భారత్ ఇన్నింగ్స్:
చిన్నస్వామి స్టేడియం వేదికగా ఆస్ట్రేలియాతో జరుగుతోన్న రెండో టీ20లో టాస్ ఓడి ముందుగా బ్యాటింగ్ చేసిన భారత్ 4 వికెట్ల నష్టానికి 190 పరుగులు చేసింది. ఆరంభంలో లోకల్ బాయ్ కేఎల్ రాహుల్ (26 బంతుల్లో 47) దూకుడుగా ఆడగా.. కెప్టెన్ కోహ్లి (38 బంతుల్లో 72 నాటౌట్), ధోనీ (23 బంతుల్లో 40) సిక్స్‌ల మోత మోగించడంతో భారత్ భారీ స్కోరు సాధించింది. ఒకరితో మరొకరు పోటీ పడి సిక్స్‌లు బాదిన ధోనీ, కోహ్లి.. చిన్నస్వామి స్టేడియాన్ని హోరెత్తించారు. దీంతో భారత స్కోరు బోర్డ్ పరుగులు పెట్టింది.
ఆరంభంలో ఓపెనర్లు రాహుల్, ధావన్ ఇన్నింగ్స్‌ను మెల్లగా మొదలుపెట్టారు. లోకల్ బాయ్ రాహుల్ ఫోర్లు, సిక్స్‌లు బాది టచ్‌లోకి వచ్చాడు. 3 ఫోర్లు, 4 సిక్స్‌లు బాదిన రాహుల్ దూకుడు ఆడుతున్న తరుణంలో కౌల్టర్ నైల్ బౌలింగ్‌లో రిచర్డ్‌సన్‌కు క్యాచ్ ఇచ్చి వెనుదిరిగాడు. పరుగులు చేయడానికి ఇబ్బంది పడిన ధావన్.. 24 బంతుల్లో 14 రన్స్ చేసి పెవిలియన్ చేరాడు. యువ బ్యాట్స్‌మెన్ రిషబ్ పంత్ కూడా కాసేపటికే పెవిలియన్ చేరడంతో భారత్ 74 పరుగులకే 3 వికెట్లు కోల్పోయింది. పంత్ భారీ షాట్ ఆడబోగా.. బౌండరీ లైన్ దగ్గరున్న డార్సీ షార్ట్ అద్భుత క్యాచ్ అందుకున్నాడు.
పంత్ స్థానంలో క్రీజ్‌లో వచ్చిన ధోనీ.. దూకుడు కనబరిచాడు. గత మ్యాచ్‌లో నెమ్మదిగా ఆడిన మహీ.. బౌండరీలతో చెలరేగాడు. కోహ్లి సిక్స్‌లతో చెలరేగాడు. వీరిద్దరూ 52 బంతుల్లోనే 100 పరుగుల భాగస్వామ్యం నెలకొల్పారు. ఆఖరి ఓవర్లో భారీ షాట్‌కు యత్నించిన ధోనీ (23 బంతుల్లో 40) ఫించ్‌కి క్యాచ్ ఇచ్చి వెనుదిరిగాడు. బ్యాట్స్‌మెన్ దూకుడుతో భారత్ నిర్ణీత 20 ఓవర్లలో 4 వికెట్ల నష్టానికి 190 పరుగులు చేసింది. ఆఖరి 6 ఓవర్లలో భారత్ 81 పరుగులు పిండుకుంది.
హ్యాట్రిక్ సిక్స్‌లు:
16వ ఓవర్లో కోహ్లి దూకుడు చూపాడు. నైల్ బౌలింగ్‌లో హ్యాట్రిక్ సిక్స్‌లు బాది 50 సిక్స్‌ల క్లబ్‌లో చేరాడు. కోహ్లి దూకుడుతో 16 ఓవర్లు ముగిసే సమయానికి భారత్ 135/3తో నిలిచింది. అనంతరం కోహ్లి 29 బంతుల్లోనే హాఫ్ సెంచరీ సాధించాడు. దీంతో టీ20ల్లో అత్యధిక హాఫ్ సెంచరీలు చేసిన ఆటగాళ్ల జాబితాలో రోహిత్ సరసన నిలిచాడు. 17వ ఓవర్లో ధోనీ బౌండరీల మోత మోగించాడు. రెండు సిక్స్‌లు, ఒక ఫోర్ బాది 19 పరుగులు రాబట్టాడు. 20వ ఓవర్లో భారీ షాట్‌కు యత్నించిన ధోనీ (23 బంతుల్లో 40) క్యాచ్ ఔట్‌గా వెనుదిరిగాడు.
Kohli in T20s @ Chinnaswamy 77 innings 2447 runs - most runs by a player at a venue in T20 cricket Avg 36.52 SR 13… https://t.co/mWR0S4ogSd
&mdash; Cricbuzz (@cricbuzz) 1551276469000
మ్యాచ్ ప్రివ్యూ:
తొలి టీ20లో 126 పరుగులు మాత్రమే చేసిన భారత్.. స్వల్ప లక్ష్యాన్ని కాపాడుకునేందుకు ఆఖరి బంతి వరకూ ప్రయత్నించింది. 19వ ఓవర్లో బుమ్రా కేవలం రెండు పరుగులు మాత్రమే ఇచ్చి రెండు వికెట్లు తీశాడు. చివరి ఓవర్లో ఉమేశ్ యాదవ్ 14 పరుగులు ఇవ్వడంతో మ్యాచ్ భారత్ చేజారింది. దీంతో బెంగళూరు మ్యాచ్‌లో ఎలాగైనా గెలవాలనే కసితో కోహ్లి సేన బరిలో దిగుతోంది.
చిన్నస్వామి స్టేడియంలో పరుగుల వరద పారే అవకాశం ఉంది. ఈ స్టేడియంలో భారత్, ఆస్ట్రేలియా జట్ల మధ్య జరుగుతున్న తొలి టీ20 మ్యాచ్ ఇదే కావడం విశేషం. 2008లో జరిగిన ఏకైక టీ20 ఓడిన భారత్.. ఆసీస్‌కు సిరీస్ కోల్పోయింది. అప్పటి నుంచి కంగారూలకు టీమిండియా టీ20 సిరీస్ కోల్పోలేదు.
2nd T20I. Australia XI: D Short, M Stoinis, A Finch, G Maxwell, P Handscomb, A Turner, N Coulter-Nile, P Cummins, J… https://t.co/qc5e7stNaA
&mdash; BCCI (@BCCI) 1551272822000
సొంత గడ్డ మీద పొట్టి ఫార్మాట్లో నాలుగేళ్లుగా భారత్‌కు తిరుగులేదు. చివరిగా 2015లో దక్షిణాఫ్రికాకు టీ20 సిరీస్ కోల్పోయింది. ఈ రికార్డును మరింత మెరుగు పర్చుకోవాలని భారత్ భావిస్తోంది.
2nd T20I. India XI: S Dhawan, L Rahul, V Kohli, R Pant, MS Dhoni, V Shankar, D Karthik, K Pandya, Y Chahal, J Bumra… https://t.co/FM3PalDImf
&mdash; BCCI (@BCCI) 1551272822000
మరో రెండు వికెట్లు తీస్తే.. అంతర్జాతీయ టీ20ల్లో అత్యధిక వికెట్లు తీసిన భారత బౌలర్‌గా బుమ్రా రికార్డ్ క్రియేట్ చేస్తాడు. ప్రస్తుతం అశ్విన్ (52) వికెట్లతో అగ్రస్థానంలో ఉన్నాడు. 50 సిక్స్‌ల క్లబ్‌లో చేరడానికి కోహ్లి రెండు సిక్స్‌ల దూరంలో ఉండగా.. ధోనీ ఒక్క సిక్స్ దూరంలో ఉన్నాడు.
రోహిత్ శర్మ మరో సిక్స్ కొడితే అంతర్జాతీయ టీ20ల్లో ఎక్కువ సిక్స్‌లు కొట్టిన బ్యాట్స్‌మెన్‌గా రికార్డ్ క్రియేట్ చేస్తాడు. రోహిత్ 86 ఇన్నింగ్స్‌ల్లో 102 సిక్స్‌లు బాదగా.. గప్టిల్ (74 ఇన్నింగ్స్‌ల్లో 103 సిక్స్‌లు), క్రిస్ గేల్ (52 ఇన్నింగ్స్‌ల్లో 103 సిక్స్‌లు) ఈ జాబితాలో సంయుక్తంగా అగ్రస్థానంలో ఉన్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.